Tenna-as : «Ruḥ neɣ mulac ad ak-d-yaf waɣzen da ad k-yečč ». Yenna-as : «Ur tt-ruḥuɣ ara sya ama wwiɣ-ken ». Mi i d-yusa waɣzen yenna-as Mḥend aɛawdiw ha-t-a uxarfi-inek i wumi barnen wacciwen, ha-t-a wezgar-ik azewwaɣ d uɛawdiw-ik amellal, waɣzen yufa-d iman-is yugad, yeldi-as tawwurt yekcem, yeqqim d wetma-as-nni iqessar teḥka-as tamsalt, tenna-as belli kečč ur telliḍ ara, yestaqsa-tt ɣef watmaten-is tenna-as belli waɣzen iga-ten deg tesraft, yenna-as i waɣzen : «Uqbel ad nečč imensi yewwi-agi ilaq ad d-nekkes atmaten-iw seg tesraft ». Yenna-as waɣzen: «Ma tzemreḍ ad d-tekseḍ tablaḍt-ina i as-rriɣ i tesraft-ina, nekk tekksaɣ-tt-id s yiwen n ufus ». Yerra-as : «Ma yella kečč tettekseḍ-tt-id s yiwen n ufus, nekk adtt-id-kseɣs yiwet nṭṭadect ».